b'\n_START_ARTICLE_\nMS Vale Brasil\n_START_PARAGRAPH_\nMS Vale Brasil je najve\xc4\x8dja ladja za razsuti tovor na svetu. Ima nosilnost 400.000 ton in se uporablja za prevoz rude iz Brazilije do Azije. Je prva izmed sedmih ladij naro\xc4\x8denih pri ju\xc5\xbenokorejeski ladjedelnici Daewoo Shipbuilding & Marine Engineering in 12 pri kitajski Jiangsu Rongsheng Heavy Industries. Poleg tega bo zgrajenih \xc5\xa1e 16 ladij (skupaj 35) podobne velikosti (Valemax) v Kitajski in Ju\xc5\xbeni Koreji._NEWLINE_Po specifikacijah pribli\xc5\xbeno ustreza razredu Chinamax, se pa v praksi uporablja oznaka Valemax  Oznaka VLOC pomeni Very Large Ore Carrier - zelo velika ladja za prevoz rude._NEWLINE_Dol\xc5\xbeina ladje je 362 metrov, 40 metrov manj kot kontejnerska Maersk Trojni E razred. \xc5\xa0irina je 65 metrov, in grez 30,4 metrov. Gros tona\xc5\xbea je 198.980 GT. Vale Brasil ima sedem prostorov za tovor z volumnom 219.980 kubi\xc4\x8dnih metrov. Nosilnost ladje je 402.347 ton. Ko je napolnjena nosi dovolj tovora za 11150 tovornjakov. Zaradi velike globine je omejena globokovodna pristani\xc5\xa1\xc4\x8da v braziliji, Evropi in Kitajski.\n_START_SECTION_\nPogon\n_START_PARAGRAPH_\nLadjo poganja dvo MAN B&W 7S80ME-C8 z nizkimi obrati. Mo\xc4\x8d motorja je 29.260 kW (39.240 KM) pri 78 obratih na minuto. Pogonska gred je povezana direktno (brez reduktorja) na propeler s fiksnim vpadnim kotom krakov. Porabi 96,7 ton goriva na dan, kar na prvi pogled zgleda veliko, vendar na koli\xc4\x8dino tovora prepeljanega in razdaljo, je to eden izmed najbolj energetsko u\xc4\x8dinkovitih prevozov. Zato je dobila nagrado Clean Ship of 2011. Vale Brasil izpu\xc5\xa1\xc4\x8da 35% manj emisij za tono prepeljanega tovora. Potovalna hitrost je 15,4 vozlov (28,5 km/h; 17,7 mph)\n_START_SECTION_\nRekord\n_START_PARAGRAPH_\nVale Brasil je precej ve\xc4\x8dja kot prej\xc5\xa1nji rekorder Berge Stahl v vsakem pogledu. Vale Brasil je 20 dalj\xc5\xa1a, 1,5 metra \xc5\xa1ir\xc5\xa1a in ima okrog 40.000 ton ve\xc4\x8d nosilnosti. Berge je sicer naro\xc4\x8dil ve\xc4\x8djo ladjo od Berge Stahla, vendar \xc5\xa1e vedno manj\xc5\xa1o od Vale Brasil.'